cyanic-selkie/wikianc huggingface dataset:
Kabylspettmeis
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017).
Stanozolol
Stanozolol (Winstrol) et anabolt androgent steroid (AAS) tilgjengelig som tabletter og i injiserbar form. Stanozolol (Winstrol) er er ulovlig i Norge og kan defineres som grov dopingforbrytelse som kan gi opptil 6 års fengsel. Det står også på antidoping listen over forbudte stoffer.
Som et typisk DHT-derivat gir det ikke vannretensjon, aromatiserer ikke og gynekomasti skal være utelukket. Stanozolol er kjent for å gjøre muskulaturen hard og å tørke ut ledd. Sistnevnte kombinert med at det øker muskelstyrken og svekker bindevevet øker risikoen for muskelavrivninger. Stanozolol er allikevel populært da det gir lite bivirkninger samt at det er enkelt å maskere på uannonserte dopingprøver. Det er dog et av de verste AAS for helsa, spesielt Stanozolol i tablettform da det er C17-alfa-alkylert og går via leveren. Kun 6 mg/dag (42 mg/uke) Stanozolol var mer ødeleggende enn 200 mg/uke testosteron for HDL-kolesterol, LDL-kolesterol, leverenzymer og triglyserider da dette ble studert. Stanozolol var imidlertid mindre undertrykkende for kroppens egenpoduksjon av testosteron hvilket betyr at en mildere etterkur (PCT) kan benyttes.
Kjente bivirkninger er leversvikt, i noen tilfeller dødelig, allergisk reaksjon (pustevansker, hevelse i lepper, tunge eller ansikt, elveblest), hevelse i armer eller ben (spesielt anklene). For mannlige brukere kan det forekomme hyppige eller vedvarende ereksjon, eller ømme bryster eller en forstørring av brystene. For kvinnelige brukere kan det forekomme stemmeforandringer (heshet, dypere stemmeleie), håravfall, ansikts hårvekst, klitoris utvidelse, eller menstruasjonsforstyrrelser. Andre mindre alvorlige bivirkninger kan også forekomme som ny eller forverret akne, søvnproblemer, hodepine, eller endringer i seksuell drift.
Stanozolol har lav affinitet for androgenreseptorene (AR) og gir da muskelvekst via andre mekanismer enn AR-binding. Blant annet reduseres seksualhormonbindende globulin (SHBG) hvilket gir mer fritt testosteron. Stanozolol er lavandrogent hvilket betyr at damer kan benytte det uten viriliserende effekt gitt lave nok doser. Stanozolol ble gjort kjent for befolkningen gjennom Ben Johnson da han testet positivt for steroidet etter å ha tatt OL-gull på 100 meter i Seoul i 1988. Johnson har innrømmet bruk av anabole steroider, men sa at han ble sabotert og ikke hadde brukt Stanozolol.
Båndbarkmåler
Båndbarkmåler (Cleora cinctaria) er en sommerfugl i gruppen av de egentlige målere (Geometridae). Den er en av flere lignende, gråspraglete arter, men kan vanligvis kjennes på at forvingen har to tydelige, doble, mørke tverrbånd. Denne arten, som flyr om våren, finnes i Sør-Norge.
Utseende
En middels stor (vingespenn 30 – 35 mm), slank, lyst gråspraglete måler. Hannens antenner er fjærformede. Forvingen har et, vanligvis tydelig, dobbelt, mørkt tverrbånd nær roten og et bølgete, dobbelt tverrbånd litt utenfor midten av vingen. Nær vingens midt er det et avlangt trekantet, svartkantet, hvitt merke. Bakvingen har 3-4, oftest ufullstendige, mørke tverrbånd. Arten varierer en god del i farge, men de mørke tverrbåndene i forvingen er vanligvis tydeligere enn hos beslektede arter.
Larven er naken, lang og slank, blekt blågrønn med smale, lyse lengdestriper.
Levevis
Denne arten finnes mest på åpne områder med spredte busker og trær. Larvene kan leve på ulike busker og løvtrær, blant andre trollhegg, bjørk, eik og pors. De voksne målerne flyr om natten i april – mai.
Utbredelse
Arten finnes i den den palearktiske sone. I Norge finnes den i Sør-Norge nord til Hordaland. Den ser ut til å ha en masseforekomst våren 2008.
Badeplasser i Bærum
Badeplasser i Bærum er en oversikt over badeplasser i Bærum.
Eastern Conference (NHL)
Eastern Conference er en av to avdelinger i den nordamerikanske ishockeyligaen NHL (den andre er Western Conference). Den er delt inn i to divisjoner; Metropolitan Division og Atlantic Division. I hver av disse divisjonene er det 8 lag. I hvilken divisjon man er i avhenger av hvor laget holder til geografisk.
Divisjoner og lag fram til 2013
Fram til 2013 var Eastern Conference delt inn i tre divisjoner; Atlantic Division, Northeast Division og Southeast Division. I hver av disse divisjonene var det 5 lag, og plasseringen var geografisk betinget. Lagene var:
Korba kullkraftverk
Korba kullkraftverk er et kullkraftverk beliggende i Korba i delstaten Chhattisgarh i India. Det har en installert produksjonskapasitet på 1 200 MW samt ytterligere 500 MW under utbygging (fase 3). Operatør er det indiske selskapet NTPC.
Brenselstypen er kull. Årlig produksjon i 2006-07 var totalt 15,472 TWh, og utslippene av CO2 var 14,939 mill tonn.
Det er også to mindre kraftverk her, eid av delstaten. Det er:
Slovakia under Sommer-OL 2012
Slovakia deltok under Sommer-OL 2012 i London som ble arrangert i perioden 27. juli til 12. august 2012.
Slaget på Nilen
Slaget ved Nilen, kjent i Frankrike som Bataille d'Aboukir var et viktig sjøslag under de franske revolusjonskrigene mellom en britisk flåte under kommando av kontreadmiral Horatio Nelson og en fransk flåte under viseadmiral François-Paul Brueys D'Aigalliers. De franske tapene har blitt vurdert å være så høye som 1 700 døde, inkludert kommanderende admiral. Den britiske seieren isolerte den franske invasjonsstyrken under Napoleon i Egypt, førte til styrkens kapitulasjon og befestet Storbritannias dominans som sjømakt.
Slagets bakgrunn
Den franske generalen Napoleon ville true de britiske interessene i India gjennom en invasjon og okkupasjon av Egypt. Den franske ekspedisjonen hadde også en kulturell side og brakte med seg mange vitenskapsmenn, lærere og tekniske spesialister, inkludert landmålere. Franske intellektuelle hadde lenge diskutert muligheten for å konstruere en kanal mellom Rødehavet og Middelhavet. Om lag tre uker etter den franske styrkens ankomst ble de 15 franske krigsskipene som støttet ekspedisjonen oppdaget av en britisk marinestyrke ledet av kontreadmiral Horatio Nelson.
Forspillet
De to flåtene møttes rett før solnedgang den 1. august. Den franske flåten lå til ankers i Abu Qir bukten, på grunt vann nær et rev, dybden var mindre enn 7 meter. Revet beskyttet flåtens sørvestre, babord side, mens styrbord side lå mot nordøst og åpent hav. Nelson hadde allerede opparbeidet seg et solid ry og admiral Brueys hadde studert Nelsons taktikk ved slaget ved Kapp St. Vincent og andre trefninger. På basis av dette hadde Brueys lenket sammen slaglinjen for å forhindre britene i å bryte opp linjen og ødelegge deler av den ved en nattlig aksjon. Brueys antok at slaget ville begynne neste morgen da han ikke trodde britene ville risikere en trefning om natten i et grunt og dårlig kartlagt farvann. Forberedelsene fra fransk side til slaget begynte derfor forsiktig. Det er mulig at den franske styrken hadde tenkt å forsøke å unnslippe i løpet av natten.
Slaget
Nelson samlet en gruppe av sine mest erfarne kapteiner. Under den tre måneder lange jakten på de franske styrkene i Middelhavet, hadde han tidvis konferert med dem. Nelson lot hver kaptein stå fritt til å handle om anledningen skulle by seg. Med i gruppen var Thomas Foley på HMS «Goliath» som åpnet for kvinner ombord (som koner, syersker og kokker). Etter slaget dekorerte han to av dem posthumt.
Ettersom den britiske styrken nærmet seg den franske, observerte Foley avstanden mellom det første fartøyet i den franske flåten og land. Han antok at kjettingene til land lå dypt nok til at «Goliath» kunne passere over. Foley kommanderte «Goliath» ut av angrepslinjen og styrte inn mellom den franske linjen og land. Andre britiske skip fulgte etter og den franske flåten var nå under angrep fra to sider. Et britisk skip gikk på grunn, men de andre hadde vann nok under kjølen og begynte å plukke den franske flåten fra hverandre, en etter en. Den nordlige vinden betød at de sørligste franske skipene ikke kunne komme de under angrep til unnsetning.
Det franske flaggskipet, «L'Orient» var det første som kom under ild, fra HMS «Bellerophon», det angripende britiske skipet fikk imidlertid en bredside og drev avgårde med brukne master. Angrepene mot «L'Orient» fortsatte, fra HMS «Alexander» og HMS «Swiftsure». Klokken 21 var «L'Orient» i full brann og det ble en pause i slaget; de omkringliggende skip forsøkte å komme seg vekk fra «L'Orients» forventede eksplosjon. Om lag klokken 22 nådde brannen kruttmagasinene og det franske flaggskipet eksploderte, vrakgods og besetningsmedlemmer ble kastet hundrevis av meter i luften. Av «L'Orients» besetning på om lag ett tusen overlevde bare litt over hundre, ved å svømme i land fra det brennende skipet.
I den franske styrken var det bare fire skip som klarte å unnslippe, de to linjeskipene «Généreux» og «Guillaume Tell» og de to fregattene «Diane» og «Justice». Resten av den franske flåten ble ødelagt eller erobret innen slaget var over om morgenen den 2. august.
Nelson hadde blitt truffet av et kardeskskudd, men insisterte på å vente i køen for å få behandling; noe som ytterligere forsterket hans heroiske omdømme. HMS «Leander» under kaptein Edward Berry avseilte for Storbritannia med Nelsons beretning om slaget, den ble imidlertid tatt til fange av det franske linjeskipet «Généreux» og det tok derfor noe tid før Nelsons seier ble kjent i Storbritannia.
Hans H. Lilienskiold
Hans Hansen Lillienschiold (noen steder Johannes Lilienskiold; født ca 1650 i Bergen, død 12. januar 1703 i København) var en dansk-norsk embetsmann, kjent som forfatter av flere topografiske verk fra sin tid som amtmann i Finnmark 1684-1701.
Han var sønn av Bergens borgermester, Hans Hansen Lillienskiold d.e., og fikk en betydelig arv etter foreldrene. Han studerte ved Københavns Universitet fra 1668, og gjorde en flerårig dannelsesreise før han ble ansatt i statstjenesten, først som ambassaderåd i Stockholm, siden som viselagmann og lagmann i Bergen fra 1679. Han ble amtmann i 1684 og ble pålagt boplikt i Vardø fra 1687. Han ble fratatt embetet i 1701, men fikk en oppreisning da han ble utnevnt til amtmann i Møre og Romsdal i 1702. Denne stillingen rakk han aldri å tiltre på grunn av sykdom.
Han var gift med Maria Lem (1655-1744), datter av lector theol i Bergen, magister Peder Nilssøn Lem og bispedatteren Abel Ludvigsdatter Munthe.
Lillienschiold etterlot seg flere bind med manuskripter, flere av dem illustrert og håndkolorert av ham selv. To bind er reiseskildring fra dannelsesreisen gjennom Europa, to bind er generell nordisk historie, mens tre bind er topografiske skildringer av Finnmark: hovedverket Speculum boreale, foruten Finmarchens beskrifuelsis og Om Findmarchen.
I Speculum boreale skrev han også ned Kjølnesvisa, som er en av de første norske folkevisene som er nedskrevet, og trolig den eneste middelalderfolkevisen fra Finnmark.
I Finnmarkens beskrivelse forteller han blant annet om samiske offerplasser og gir referat fra en rettssak mot noaidien Anders Paulsen i 1691. Dette er det eldste kjente tilfelle av at en noaide selv forklarer tegnene på sin runebomme.
Krabi
Krabi (thai: กระบี่) er en by i det sørlige Thailand, beliggende der Krabielven munner ut i Andamanhavet. Byen er hovedstad i provinsen Krabi og har en befolkning på 24 986 (2005).
Vest for byen ligger Krabi lufthavn, og området er mye besøkt av turister. Mange reiser imidlertid bare gjennom Krabi by og videre til andre turistdestinationer som Ko Phi Phi, Rai Leh Beach, Ao Nang, Ko Jum og Phuket.
Benefisert gods
Benefisert gods er jordeiendom som ligger til et embete, og som embetsinnehaveren (beneficiarius) selv bruker eller har leieinntekter av. Det kalles også mensalgods (av lat. mensa) og prestebordgods med mer.
Ved reformasjonen inndro kongen formelt alle eiendommer tilhørende kirker og klostre. I praksis fortsatte imidlertid den gamle ordningen med innkreving av avgifter og bortforpaktning av skatterettigheter. Utover på 1600 og 1700-tallet ble kongen av økonomiske årsaker tvunget til å selge ut eiendommene sine, for å finansiere krigshandlinger og et overdådig levesett. Eiendommene ble for en stor del kjøpt opp av adel og byborgere.
Eiendommene ble formelt benefisert vedkommende geistlige, sivile eller militære embetsmann eller eventuelt dennes enke etter enevoldskongens nådige bestemmelse. 20. august 1821 kom lov angående det benefiserende gods. Denne loven omhandler det offentlige jordegodset i tre kategorier – det som direkte tilhører staten, det som er benefisert embeter og brukes av innehaveren, og det som er benefisert stiftelser. Den bestemmer at for fremtiden skal alt offentlig jordegods bestyres og anvendes etter denne lovens forskrifter. Loven oppretter også Opplysningsvesenets fond og bestemmer at inntektene for dette fondet skal holdes adskilt i to deler, nemlig de vedvarende årlige inntekter, som straks kan anvendes til opplysningsvesenets fremme, og de tilfeldige temporære inntekter (eksempelvis salgssummer og bøter) som skal gjøres fruktbringende.
Geistlige benefiserte eiendommer kalles kirkegods, mens kongelige benefiserte eiendommer kalles krongods. En del kalles også adelsgods, men denne delen ble etter hvert ubetydelig i Norge.
Novaja Gazeta
Novaja Gazeta (russisk Новая газета, norsk «Ny avis») var en avis i Russland. Per 2022 ble den utgitt tre ganger i uken. Den ble regnet som uavhengig av den russiske stat. Avisen ble grunnlagt i april 1993 av tidligere journalister i Komsomolskaja Pravda. En av grunnleggerne, Dmitrij Muratov, ble i 2021 tildelt Nobels fredspris. Fem av avisens journalister hadde per 2021 blitt drept for sin virksomhet, blant dem Anna Politkovskaja.
Avisen stilte seg kritisk til Russlands invasjon av Ukraina i 2022. Den 28. mars 2022 innstilte avisen sin virksomhet midlertidig, for å kommet et trykkeforbud i forkjøpet. Tidligere hadde den stått for en fredelig løsning i konflikten mellom de russiske føderale myndighetene og de daværende myndighetene i den autonome republikken Tsjetsjenia.
Drepte journalister
Den internasjonalt kjente journalisten Anna Politkovskaja (1958–2006) var medarbeider i avisa, og hennes ubehagelige avsløringer av overgrep i Tsjetsjenia er satt i sammenheng med drapet. Politkovskaja ble funnet skutt og drept i heisen i bygningen hun bodde i Moskva lørdag 7. oktober 2006. Det er også flere av hennes kolleger som har blitt drept: I 2000 ble Igor Domnikov slått ihjel med en hammer, i 2003 ble Jurij Sjtsjekotsjikhin forgiftet. Siste offer for denne voldsbølgen er Anastasia Baburova (1983–2009), som ble skutt på åpen gate i Moskva, mandag 19. januar 2009, mens hun var ute på oppdrag for avisa.
På bakgrunn av den dystre drapsstatistikken har sjefredaktør Dmitrij Muratov gjort seg til talsmann for å la journalistene få bære våpen: «Enten må vi forsvare oss selv, eller vi får skrive om ufarlige ting».
Nobels Fredspris
Dmitry Muratov, sjefsredaktør i Novaya Gazeta, fikk Nobels Fredspris i 2021 sammen med Maria Ressa for deres innsats for ytringsfrihet. Nobelkomiteen berømmet Novaya Gazeta for faktabasert journalisme og integritet, og nevnte spesielt artikler om korrupsjon, politivold, ulovlige arrestasjoner, valgjuks og bruk av russiske militærstyrker både innenfor og utenfor Russland. Muratov fikk positiv omtale for sin vilje til å fortsette arbeidet, til tross for at seks journalister i Novaya Gazeta var blitt drept. Han har konsistent forsvart journalisters rett til å skrive hva de vil så lenge de holder seg til profesjonelle og etiske standarder for journalistikk. Nobelkomiteen la vekt på at fri, uavhengig og faktabasert journalistikk bidrar til vern mot maktmisbruk, løgn og krigspropaganda.
Den russiske invasjonen av Ukraina 2022
Under Russlands invasjon av Ukraina 2022 rapporterte Novaya Gazeta mye om hva som skjedde i Ukraina, som en av få aviser i Russland. To journalister fra avisen ble arrestert 26. februar fordi de befant seg i nærheten av en demonstrasjon hvor en av protestdeltakerne brukte slagordet «No war»; dette slagordet ble sett på som ekstremisme. Novaya Gazeta måtte tilpasse seg sensurbegrensninger, hvilket for eksempel ga opphav til at invasjonen kunne bli omtalt som «hva vi kynisk ble forbudt å omtale ved vårt eget navn.» Avisen måtte tilpasse seg nytt lovverk som blant annet kunne gi opptil 15 års fengsel for å spre falske nyheter  om det som skjedde i Ukraina, eller opptil 5 års fengsel for å diskreditere russiske styrker. Det eneste som ble tillatt å skrive om, knyttet til det myndighetene kalte den spesielle militæroperasjonen i Ukraina, måtte hentes fra offisielle russiske kilder.
Avisen innstilte fra 28. mars 2022 midlertidig sin virksomhet. Beslutningen ble tatt for å komme et trykkeforbud i forkjøpet.
Den 5. september 2022 ble Novaja Gazeta fratatt lisensen til å drive avis, basert på anklager om å ikke ha levert dokumenter knyttet til et eierskifte i 2006.
Eierstruktur
I juni 2006 meddelte radiokanalen Ekho Moskvy at tidligere president av Sovjetunionen Mikhail Gorbatsjov og bankmannen og dumarepresentanten Aleksandr Lebedev hadde kjøpt 49 % av aksjene i Novaja Gazeta. De øvrige 51 % eies av redaksjonskollektivet.
Phuket (by)
Phuket er hovedstaden i provinsen Phuket i Thailand. Byen ligger på østsiden av øya Phuket. Den hadde i 2004 et beregnet folketall på 84 000 innbyggere.
Tidligere var stedet et sentrum for utskipning av tinnmalm. I dag er byen et naturlig hovedsete for administrasjonen av Phuket-provinsen. Den er en moderne by med guvernørens ulike fasiliteter. Her finnes det en pålitelig engelskspråklig avis som kommer ut en gang hver uke på papir; Phuket Gazette. Denne finnes også daglig oppdatert på nettet. Alle langdistansebusser ender her og byen har godt med alle type butikker, hoteller, havn og andre forventede fasiliteter.
Nashik kullkraftverk
Nasik kullkraftverk er et kullkraftverk beliggende i Eklahare i distriktet Nashik, delstaten Maharashtra i India. Det har en installert produksjonskapasitet på 880 MW fordelt på 2 x 125 MW og 3 x 120 MW turbiner. Installasjonen skjedde fra 1970 til 1981.
Brenselstypen er kull. Årlig produksjon i 2006-07 var totalt 5,936 TWh, og utslippene av CO2 var 7,6102 mill tonn.
Kothagudem kullkraftverk
Kothagudem kullkraftverk, eller K'Gudem STPS, er et kullkraftverk beliggende i Kothagudem i delstaten Telangana i India. Det har en installert produksjonskapasitet på 1 060 MW fordelt på 4 x 60 MW, samt 4 x 110 MW og endelig 2 x 250 MW turbiner.
Brenselstypen er kull. Årlig produksjon i 2006-07 var totalt 7,698 TWh, og utslippene av CO2 var 8,2543 mill tonn.
Uri Lupolianski
Uri Lupolianski (født 1951 i Haifa) var den 17. borgermesteren i Jerusalem, en posisjon han hadde i perioden 2003 til 2008.
LOOP (stiftelse)
Retursamarbeidet LOOP, etablert i 2000, er en stiftelse med hovedoppgave å være en pådriver og koordinator for kommunikasjonen om kildesortering og gjenvinning i Norge.
Administrasjonen ligger på Skøyen i Oslo, samlokalisert med flere av returselskapene.
LOOP mottar støtte fra Miljøverndepartementet til sine informasjonsprosjekter.
Jakten på kjærligheten
Jakten på kjærligheten er en norsk reality-TV-serie som har gått på TV 2 siden 2004. Programleder var Katrine Moholt frem til og med sjuende sesong (2010), men fra åttende sesong (2011) overtok Marthe Sveberg Bjørstad programlederjobben. I ellevte sesong (2014) har Katarina Flatland tatt over som programleder, men Bjørstad har fødselspermisjon. Fra femtende sesong (2018) er det Gunhild Dahlberg som er programleder. Programmet er basert på et konsept utviklet i Storbritannia med tittelen Farmer Wants a Wife.
Seriens første sesong hadde premiere på TV 2 den 24. august 2004. Serien og Andreas Bolset vant Gullruten 2020 i klassen årets deltaker. Selve serien er blitt nominert til Gullruten i klassen beste reality i 2005, 2006, 2020 og 2022 mens Katrine Moholt ble nominert i klassen beste kvinnelige programleder i 2007.
Om serien
Konseptet går ut på at en singel bonde (han/hun) skal velge ut 4 potensielle partnere som skal bo sammen med vedkommende på gården noen uker. Hver uke må bonden sende en av frierne hjem for så til slutt å stå tilbake med den han/hun helst vil ha.
Sesong 6, 2009
Høsten 2009 fikk for første gang i seriens historie en homofil bonde (Jan Erik Kjær) nok henvendelser fra interesserte friere til å delta i serien.
Dronning Astrids gate
Dronning Astrids gate (1–7B, 2 ) er en gate på Majorstuen i Oslo. Den går i en vinkel fra Vibes gate over til Bogstadveien. Gaten fikk sitt navn i 1901 og er oppkalt etter Dronning Astrid som var gift med Olav den hellige. Der gaten svinger ligger den lille parken som uformelt heter Dronning Astrids park.
Bygninger
Bygningen har seks etasjer og en tilbaketrukket overetasje. Det er en betongkonstruksjon med fasader forblendet med gul teglstein. Toppetasjen har metallpanel. Taket er flatt. Vindusutformingen er variert og balkongene har avrundete hjørne og delvis karnapper.
Bygningen har små, men romslige leiligheter og er beregnet på enslige kvinner.
Shoko Nakagawa
Shokotan (しょこたん), virkelig navn Shōko Nakagawa (中川 翔子), (født 5. mai 1985 i Tokyo, Japan) er et japansk idol, skuespillerinne, illustratør og sangerinne.
Shokotan debuterte som underholder i 2001, og slapp sin første CD i 2006. Hennes offisielle blogg åpnet i 2004, og hadde per 2. februar 2008 nådd over en milliard treff.
Tyrkerspettmeis
Tyrkerspettmeis (vitenskapelig navn Sitta krueperi) er en fugl i spettmeisfamilien.
Lycia
Levevis
Disse artene finnes først og fremst i kalde områder, i nordområdene og i fjellområder lenger sør. Hannene flyr om våren, ofte ganske tidlig. Hunnen sitter for det meste i ro, også hos de artene der de kan fly. Disse artene blir sjelden tallrike og er ikke regnet som skadedyr.
Shoko Nakagawa
Shokotan er programleder for TV-programmene Pokémon Sunday og Waraiga Ichiban.
Tyrkerspettmeis
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017).
Goalkeeper CIWS
Goalkeeper består av en 7-løpet 30 mm GAU-8/A Gatlingkanon med en skuddhastighet på opptil 4 200 skudd i minuttet, datasystem for våpenkontroll, og radar. Systemet er først og fremst beregnet å brukes mot sjømålsmissiler på en avstand på mellom 350 m og 1 500 m, men har en rekkevidde på opptil 3 000 m.
Systemet ble bestilt av den britiske marinen i 1984 for delvis supplere og delvis erstatte Phalanx CIWS på skipene deres.
Auguste Duméril
Auguste Henri André Duméril (født 30. november 1812 i Paris, død 12. november 1870 i Paris) var en fransk leger og zoolog. Han etterfulgte sin far, André Marie Constant Duméril, som professor i herpetologi og iktyologi ved Muséum National d'Histoire Naturelle fra 1857.
Altenbrunslar
Altenbunslar er en bydel i den nordhessiske Felsberg med 350 innbyggere.
Historikk
Stedet er første gang nevnt i et dokument fra 1381. 1532 kom den første evangeliske predikanten til stedet. Overetasjen i kapellet av bindingsverk og tårnet ble bygget 1581. Altenbrunslar tilhørte Amt Felsberg fram til 1821. Deretter kom stedet krets Melsungen, Amt Felsberg. 3. september 1849 kjørte det første toget gjennom Altenbrunslar. 1. januar 1974 ble Altenbrunslar en bydel av byen Felsberg.
Duméril
Duméril er etternavnet til to franske zoologer:
Bøkelauvmåler
Bøkelauvmåler (Cyclophora linearia) er en sommerfugl i gruppen av de egentlige målere (Geometridae). Den er bare funnet på Sør-Østlandet i Norge.
Utseende
En middelsstor (vingespenn 22 – 33 mm), slank, lyst brungul måler, vingene kan ha et rosa skjær. Begge vingepar har tre mørkrøde tverrstripe, den midterste er rett og kraftig, de andre to er krumme og tynne. Vanligvis har ikke denne arten spredte, mørke skjell på vingene, men den kan også være temmelig lik på punktløvmåler (Cyclophora punctaria). Larven er slank og naken, blekgrønn, på ryggen med små, gule flekker.
Levevis
Arten finnes i løv- og blandingsskog med innslag av bøk (Fagus sylvatica), som er larvenes næringsplante. De kan også forekomme på eik (Quercus spp.). De voksne målerne flyr i mai – juli. Noen ganger kan det være en delvis, andre generasjon som fly om høsten, disse individene ligner gjerne sterkt på punktløvmåler.
Utbredelse
Arten finnes i Europa, unntatt i nordøst. I Norge forekommer den bare ved kysten på Østlandet.
Petter Bakke
Petter Bakke (født 23. november 1975) er en norsk fotballtrener og tidligere fotballspiller (forsvar) fra Bærum.
Han har tidligere spilt for Sogndal, Løv-Ham, Nest-Sotra og Åsane IL. Han arbeidet i 2010 som daglig leder og hovedtrener for 2.-divisjonslaget Nest-Sotra,, og stiftet deretter firma som selvstendig næringsdrivende fotballtrener. Han er bror til tidligere Brann-spiller Marcus Bakke.
Han spilte totalt 64 seriekamper for Sogndal og skårte 6 mål.
EM i fotball for kvinner 2001
EM i fotball for kvinner 2001 ble arrangert i Tyskland i tidsrommet 23. juni – 7. juli 2001. EM i fotball for kvinner er en turnering for europeiske landslag som er tilknyttet UEFA, og som har kvalifisert seg til turneringen. Tyskland ble europamester etter å ha slått Sverige i finalen på golden goal. Norge og Danmark fikk en delt tredjeplass, de tapte hver sin semifinale og det ble ikke spilt noen bronsefinale.
Kvalifisering
De seksten beste lagene, det vil si de som ble plassert i klasse A, ble plassert i 4 grupper med fire lag i hver. Vinneren kvalifiserte seg direkte, mens nummer 2 og 3 spilte kvalifiseringskamper seg imellom. Vinnerne i gruppene var Frankrike, Norge, Tyskland og Russland. Vinnerne av kvalifiseringskampene var Sverige, England, Italia og Danmark.
Gruppespill
De åtte lagene ble fordelt inn i fire grupper med to gruppevinnere i hver gruppe. De to beste lagene i hver gruppe gikk til semifinale mot hverandre.
Semifinaler
Det ble ikke spilt bronsefinale.
Slovenia under Sommer-OL 2012
Slovenia deltok under Sommer-OL 2012 i London som ble arrangert i perioden 27. juli til 12. august 2012.
Sverre Østbye
Sverre Østbye (født 28. juli 1889, død 22. oktober 1984) var en norsk skiløper, som ble tildelt Holmenkollmedaljen i 1915. Han representerte Ski- og fotballklubben Lyn i Oslo og var aktiv i ca. 20 år. Østby var også kjent som en produsent av ski og skismurning.
Kildesortering
Kildesortering eller kjeldesortering er sortering av avfall og avløpsvann hos avfallsprodusenten. Søppelet kan sorteres av husstander, forbrukere, forretninger o.l. Søppelet kan også behandles ved automatiske sorteringsanlegg eller ved biologiske eller mekaniske sorteringsmaskiner. Når avløpsvann kildesorteres kalles det kildeseparering, som er en avløpsløsning hvor gråvann fra vask og dusj er atskilt fra svartvann (toalett og urinal). Metoden er effektiv ved gjenbruk av verdifulle ressurser som finnes i avløpsvann og våtorganisk avfall (vann, fosfor, nitrogen og energi)
Hensikten med kildesortering er å tilrettelegge for god materialgjenvinning og gjenvinning av våtorganisk avfall fra avfall og avløpsvann. Den vanligste årsaken til separering av avfall ved kilden er for resirkulering. Segregasjon av resirkulerbare ved kilden er mye renere og enklere å behandle.
Når man kildesorterer, sorterer man avfallet i forskjellige avfallstyper etter hva de er laget av. For eksempel kan man i de fleste norske kommuner levere glass og metall, elektrisk og elektronisk avfall (etter EU direktiv), papp, papir, kartong, plastemballasje og våtorganisk avfall (matavfall), og avløpsvann hver for seg. God kildesortering muliggjøre gjenvinning ved å bruke avfallet som råvare helt eller delvis i produksjon av nye varer. På denne måten holdes ressursene i et kretsløp, og behovet for å stadig hente ut nye naturressurser blir mindre.
Kildesortering i Norge
I Norge er det kommunene som har ansvaret for renovasjon for private husholdninger. Mange kommuner samarbeider om oppgaven gjennom interkommunale renovasjonsselskaper. Andre kommuner har dedikerte renovasjonsetater, og atter andre kommuner har andre organisasjonsmodeller. Denne desentraliseringen medfører at hvilke henteordninger som finnes varierer noe fra kommune til kommune. Forskjellige materialselskaper og avløpsselskapene er etablert for å administrere returordningene for emballasjen og avfallet/avløpet som samles inn. Plastemballasje, drikke- og emballasjekartong administreres av Grønt Punkt Norge AS. Kildesortering (kildeseparering) innen VA-sektoren er i Norge knyttet til desentrale VA-anlegg.
Lavere middelklasse
Lavere middelklasse er en sosiologisk betegnelse på en samfunnsgruppe som særlig økonomisk utgjør den nedre delen av middelklassen. Til gruppen regnes vanligvis yrkesgrupper som lærere, funksjonærer og visse typer selvstendig næringsdrivende.
Øvre middelklasse
Øvre middelklasse (fransk: Gross burgoisie) er en sosiologisk betegnelse på en samfunnsgruppe som særlig økonomisk utgjør den øvre delen av middelklassen. Øvre middelklasse henhører i det sosiale sjikt lavere enn overklassen. Personer i kategorien øvre middelklasse kjennetegnes dels ved høyere lønn og høyere utdannelse, dels ved høyere formue enn middelklassen for øvrig. Visse typer selvstendig næringsdrivende og yrker som lege, tannlege, jurist og forsker regnes som typiske for den øvre middelklassen. Tilsvarende finnes betegnelsen lavere middelklasse.
Khaperkheda kullkraftverk
Khaper Kheda kullkraftverk, eller K'kheda STPS, er et kullkraftverk beliggende et stykke fra Nagpur i delstaten Maharashtra i India. Det har en installert produksjonskapasitet på 840 MW fordelt på 4 x 210 MW turbiner. Operatør er NTPC.
Nina Rysina
Nina Rysina (født 17. april 1986) er en russisk langrennsløper.
I februar 2009 vant hun gull i sprinten under U23-VM på ski i Praz-de-Lys. I august 2009 ble hun utestengt i to år for bruk av EPO, fram til 12. august 2011. Hun ble da fratatt VM-gullmedaljen fra tidligere på året. Gullmedaljen tilfalt dermed norske Karianne Bjellånes.
Videokunst
Videokunst er en kunstform basert på levende bilder og kan sammenstille video og/eller lyd. Kunsten bør ikke misforstås som TV eller kino. Videokunst dukket opp som fenomen på 60 og 70-tallet, og er i stadig bruk spesielt som en del av kunstinstallasjoner. Fenomenet datakunst er oppstått senere, og selv om det er nært beslektet så er produksjonsmidlene og tildels virkemidlene forskjellige. Utøvere av videokunst som en performance blir av og til omtalt som VJ (Video jockey), som er en visuell variant av en DJ (Disc jockey).
Bakgrunn
Videokunst har blitt navngitt etter video bånd, som ble brukt i kunstformens barndom, men før det var prinsipper allerede kjent fra arbeider med film. Med senere endringer i teknologi ble det vanlig å bruke digitalisert video og harddiskopptak, og ikke minst har DVD blitt bruk i stadig økende grad som formidlingsmedium. Selv om det finnes opplagte paralleller og relasjoner mellom mediene så er ikke videokunst film.
En av de viktigste forskjellene mellom videokunst og kinovist film er at kunstformen bruke andre konvensjoner enn de som definerer filmens uttrykksform. Videokunst trenger ikke skuespillere, den kan være uten dialog og forteller eller gjenkjennbart tema. Svært ofte mangler underholdningsmomentet, og det kan være formidling av en stemning eller følelse som er det drivende. Distinksjonen er viktig for den trekker et skille mellom videokunst og kinofilm og også avant garde-film og kortfilm. Kanskje den enkleste definisjonen er at en kinofilms mål er å underholde, mens videokunst kan være mer sammensatt, fra å utforske grensene i kunstarten (Peter Campus – Double Vision) eller ved å angripe observatørens forventninger slik den er formet av konvensjonell kinofilm (Joan Jonas – Organic Honey's Vertical Roll).
Bhusawal kullkraftverk
Bhusawal kullkraftverk, eller K'kheda STPS, er et kullkraftverk beliggende ved byen Bhusawal i delstaten Maharashtra i India. Det har en installert produksjonskapasitet på 483 MW fordelt på to 210 MW turbiner og én 63 MW-enhet.
Brenselstypen er kull. Årlig produksjon i 2006–07 var totalt 2,885 TWh, og utslippene av CO2 var 3,2015 millioner tonn.
Trontale
En trontale er en tale som holdes av monarken i visse monarkier foran nasjonalforsamlingen. I talen presenterer monarken sin regjerings agenda for den kommende sesjonen. Begivenheten finner gjerne sted en gang i året, men visse steder kan det forekomme trontaler med mindre eller mer enn et års mellomrom, avhengig av monarkens myndighet til å kalle sammen nasjonalforsamlingen. Trontalen skrives av monarkens regjering, og ikke av monarken selv.
Geneviève Bujold
Geneviève Bujold (født 1. juli 1942 i Montréal, Quebec) er en kanadisk skuespiller.
Bujold ble født og oppdratt av katolske foreldre som sendte henne til nonneskole for en tolvåring utdannelse, men hun mislikte skolen og dens strenge disiplin og forlot den for å forfølge en skuespillerkarriere.
Hun fikk sin teaterutdannelse ved Montreal's Conservatory of Dramatic Art og sitt gjennombrudd da hun turnerte i Paris i Frankrike med et teaterselskap da den franske regissøren Alain Resnais som valgte henne for en rolle mot Yves Montand i filmen La Guerre est finie (1966). Det førte til at hun ble i Frankrike for en tid og gjorde flere filmer med flere franske regissører som blant annet Louis Malle.
Bujold deltok i en rekke filmer for kanadisk og amerikansk fjernsyn og fikk en Emmy-pris i 1967 for hennes fremførelse som Jeanne d’Arc. Det samme året giftet hun seg med den kanadiske filregissøren Paul Almond som også regisserte henne i Isabel (1968), og Act of the Heart (1970) hvor hun spilte mot Donald Sutherland. De fikk en sønn, Matthew, i 1968 og ble skilt i 1972. Også i 1968 vant hun prisen «Prix Suzanne Bianchetti» som den mest lovende unge skuespiller i fransk film.
I 1969 spilte hun mot Richard Burton i filmen Anne of the Thousand Days (Anne av tusen dager). For hennes mektige utførelse vant hun en Golden Globe for beste kvinnelige skuespiller i filmdrama foruten en nominasjon for Academy Award som beste kvinnelige skuespiller.
Bujolds betydelige dyktighet som skuespiller fikk media til å fremme henne som en av de mest skinnende stjernene, men hennes temperament førte til konflikter med hennes arbeidsgiver Universal Studios og hun forlot sin kontrakt. Det førte til at filmselskapet saksøkte henne, men konflikten ble løst da hun sa seg enig i å spille i katastrofefilmen Earthquake (1974). I de påfølgende årene ga hun mange strålende fremføringer, blant i filmen The Trojan Women (1971) med Katharine Hepburn og Vanessa Redgrave; Kamouraska (1973); Brian De Palmas Obsession (1976); Alex and the Gypsy (1976) mot Jack Lemmon; den medisinske thrilleren Coma (1978) med Michael Douglas som medskuespiller; Choose Me (1984), regissert av Alan Rudolph; og Tightrope (1984), regissert av Clint Eastwood.
Likevel førte ingen av disse filmene henne til den stjernehimmel som mange hadde tenkt om henne, men filmkjennere anerkjente hennes prestasjoner og hun vant en Genie Award som beste kvinnelige skuespiller for hennes hovedrolle i Murder by Decree (1979). En grunn til at hun ikke var et like varmt navn i kinopublikumet øyne var at hun trakk seg tilbake i noen år for å føde og oppdra sin andre sønn i 1980. Hun var tilbake i 1984 i Choose Me. Hun gjorde isteden mye arbeid for hovedsakelig uavhengige filmselskaper.
I 1994 signerte hun en kontrakt til å spille hovedrollen som kaptein Nicole Janeway i den amerikanske fjernsynsserien Star Trek: Voyager, men hun trakk seg etter bare ha spilt noen få scener i seriens første episode. Hun uttalte at fjernsynsserier hadde et for krevende arbeidstempo. Kate Mulgrew erstattet henne og figurens navn ble endret til Kathryn Janeway.
I 2006 uttalte Bujold at hun hadde en alvorlig medisinsk forhold med sin urinblære.
Bujold er i slekt med vektløfteren Louis Cyr Bujold fra Quebec på 1800-tallet.
Filmer
Fjernsyn:
Arkadia (andre betydninger)
Arkadia eller Arcadia kan vise til:
X-Men Origins: Wolverine
X-Men Origins: Wolverine er en superhelt-film basert på Marvel Comics' tegneseriefigur Wolverine, med verdenspremiere 29. april 2009. Filmen er regissert av Gavin Hood og har Hugh Jackman i hovedrollen. Filmens handling foregår før handlingen i X-Men-serien, og fokuserer på mutanten Wolverines brokete og voldelige fortid og hans forhold til halvbroren Victor Creed (Liev Schreiber). Man får også innsikt i Wolverines tidlige møter med Major William Stryker (Danny Huston) og hans tid i Team X.
Store deler av filmen ble filmet i Australia og New Zealand, og litt ble også spilt inn i Canada. Under innspilling og i arbeidet etter innspillingen skal det visstnok ha vært mye gnisninger mellom regissør Hood og daværende CEO i Fox Tom Rothman. Ganske kort tid før filmen skulle vises på kinoer over hele verden, ble en arbeidskopi i god kvalitet lekket ut på nettet. «X-Men Origins: Wolverine» hadde premiere i Norge den 29. april 2009, og mottok fra middels til god kritikk i Norge. VG ga filmen terningkast 3, mens den fikk en terningkast 5 hos Bergens Tidende Totalt sett har filmen fått mye varierende kritikk, men Hugh Jackman hylles stort sett for sin rolle som Jerven.
Handling
Filmen starter med at James Howlett, en liten gutt som bor på en herregård i Canada, ser sin far bli drept av Thomas Logan, en mann som jobber på gården. Ved å se sin far bli drept blir hans mutasjon utløst, og klør av bein vokser ut mellom knokene på hendene hans, og han dreper Thomas, som avslører at han er James' virkelige far før han dør. James flykter så sammen med Victor Creed, Thomas Logans sønn, som da er James' bror. De tilbringer det neste århundret sammen som soldater, og deltar i den amerikanske borgerkrigen, første- og andre verdenskrig, og Vietnamkrigen. I 1975, Vietnamkrigens siste år, dreper Victor en offiser, og James forsvarer ham. De blir dømt til henrettelse ved skyting, noe de begge overlever. Mens de sitter i varetekt blir de oppsøkt av Major William Stryker, og tilbyr dem deres frihet mot at de med og kjemper med Team X, en gruppe mutanter han har opprettet. Gruppen inkluderer Agent Zero, Wade Wilson, John Wraith, Fred Dukes og Chris Bradley. De blir med, men gruppens brutalitet og mangel på respekt for menneskelig fører til at James forlater den etterhvert.
Seks år senere bor James, som nå går under navnet Logan, i Canada sammen med kjæresten hans Kayla Silverfox. Han er tømmerhugger, hun er lærer, og de har et flott hus i den canadiske ødemarken. Stryker og Agent Zero besøker Logan i arbeidstiden, og Stryker forteller ham at Wade og Bradley er døde, og at han tror at noen går spesifikt etter de gamle medlemmene av Team X. Logan nekter å bli med Stryker en gang til, men etter at han finner Kaylas blodige lik i skogen, finner han Victor i en bar, og de begynner å slåss - Logan taper. Etter dette oppsøker han Stryker, og han forklarer Logan at Victor har vendt seg mot Team X, og tilbyr Logan en måte å gjøre ham sterk nok til å ta hevn på Victor, og bruker drapet på Kayla som enda et argument for å gjøre dette. Logan går med på en smertefull operasjon som forsterker skjelettet hans med adamantium, et uforgjengelig metall. Etter at operasjonen er ferdig, prøver Stryker å bedra Logan ved å gi ordre om at minnene hans skal slettes, men Logan klarer å rømme. Et snilt, eldre ektepar lar ham sove hos dem en natt, men de blir drept av Agent Zero dagen etter. Logan dreper Zero, og sverger så på at han skal drepe Stryker og Victor.
Logan finner John og Fred, og Fred forklarer ham at Victor fortsatt jobber for Stryker, at han jakter på mutanter som Stryker kan bruke til å eksperimentere på ved hans nye laboratorium som ligger på et ukjent sted, men går under navnet "The Island". Fred nevner en mann ved navn Remy "Gambit" LeBeau som greide å rømme fra "the Island" og derfor vet hvor det ligger. John og Logan finner LaBeau, men blir også oppdaget av Victor, som dreper John. Etter å ha sett Victor i aksjon, bestemmer LaBeau seg for å hjelpe Logan, og tar ham med til Strykers laboratorium under Three Mile Island. Logan får greie på at Kayla er i live, og at hun har jobbet for Stryker hele tiden for å holde orden på Logan i bytte mot at hennes søster skulle være trygg. Stryker nekter dog å slippe søsteren hennes fri, og nekter Victor å forsterke hans skjelett med adamantium, slik han hadde lovet. Stryker aktiverer så Wade, som nå går under navnet Weapon XI, en "mutantdreper" med kreftene til flere mutanter (Logans helbredende krefter, Wraiths teleportering, Bradleys telepatiske evner og hans egne, gamle ferdigheter med sverd) som adlyder Strykers ordre. Stryker omtaler ham som "Deadpool".
Logan og Victor tvinges så til å enes og kjempe sammen som brødre igjen, mens Kayla samler sammen de innesperrede mutantene og forsøker å flykte - de reddes til slutt av professor Charles Xavier. Etter å ha fått masse juling, greier Logan å halshogge ham. Stryker ankommer åstedet og skyter Logan i hodet med adamantiumkuler, som gjør ham bevisstløs. Idet han skal til å skyte Kayla som ligger skadet på bakken, tar hun tak i ham og bruker sine evner til å overtale ham til å snu seg og gå til føttene hans blør. Logan våkner så opp, men har mistet hukommelsen sin; han ser Kaylas lik, men husker ikke hvem hun er.
Etter rulleteksten ser man et kort klipp av at Deadpools armer griper etter det avkuttede hodet, før øynene på hodet åpner seg og munnen hvisker "shhh".
Mottakelse
På Rotten Tomatoes' hjemmesider har 38% av anmelderne likt filmen, og den har fått en gjennomsnittlig karakter på 5,1/10 basert på 252 anmeldelser. Publikum ser ut til å like filmen noe bedre da 67% av 549,029 (per 08.08.2013) stemmegivende sier at de likte den, og snittkarakteren fra publikum er på hele 3,6/5. På Metacritics hjemmesider har filmen en snittkarakter på 40/100 basert på 39 anmeldelser. Også her er publikum mer fornøyde, og har gitt filmen en sum på 6,2/10 basert på 140 stemmer.
Erri De Luca
Erri De Luca (født 20. mai 1950 i Napoli) er en italiensk forfatter, dramatiker, oversetter og poet. Han debuterte som skjønnlitterær forfatter i 1989 med romanen Non ora, non qui (Feltrinelli), og har siden utgitt en rekke romaner, essays, dramatikk, poesi og opera. Han har mottatt flere priser for sitt forfatterskap, og blitt utnevnt til «tiårets forfatter» av litteraturkritikeren i Corriere della Sera, Giorgio Di Rienza. Han er oversatt til mange språk og to av hans romaner, Montedidio og Tre Hester er utgitt på norsk av Aschehoug Forlag.
Simoni
I middelalderen forårsaket sammenblandingen mellom kirkelig og verdslig autoritet store problemer med simoni, da mange gjorde karriere gjennom å kjøpe seg et kirkelig embete. Verdslige herskere utnyttet også muligheten til å plassere lojale personer i embeter gjennom bestikkelser.
Simon Magus' forsøk ble avvist. Simoni har alltid vært forbudt innenfor den kristne kirke, men til tross for dette ble simoni relativt vanlig innen den katolske kirke i det 9. og 10. århundre. På Første Laterankonsil i 1123 ble dette forbudet fornyet i Den katolske kirke. I de fleste andre kirker finnes det også klare regler som forbyr fenomenet. Etter det 16. århundret ble det ganske sjeldent.
Pearl Harbor
Pearl Harbor er et sund på øya Oahu i Hawaii, vest for Honolulu. Store deler av havnen og de omliggende områdene utgjør en amerikansk marinebase, som er hovedkvarter for den amerikanske stillehavsflåten.
Japans overraskende angrep på Pearl Harbor søndag 7. desember 1941 førte til at USA kom med i andre verdenskrig på de alliertes side.
Trev
Et trev er en bygning, eller en del av et uthus, som blir brukt som en ekstra lagerplass. På en eksisterende bygning er trevet den øverste delen av bygningen (under mønet). Karakteristisk for et trev er skråtak og lav takhøyde ved veggene. Det vil si at man som regel ikke kan gå oppreist på hele gulvet.
Copyleft
Copyleft kan beskrives som en rettslig konstruksjon der lisenstaker til et datamaskinprogram gjennom en lisens for fri programvare, gis tilgang programmets kildekode, og tillatelse til å bruke, bearbeide og tilgjengeliggjøre denne for allmennheten. Tillatelsen gis imidlertid bare under forutsetning av at senere mottakere av programmet gis tilsvarende rettigheter og tilsvarende faktiske muligheter til å utnytte disse. Den mest kjente og mest anvendte copyleft-lisensen er GNU GPL (GPL), som er forfattet av Free Software Foundation. GPL punkt 2 (1), bokstav b) beskriver den forpliktelse som følger av copyleft på følgende måte:
«You must cause any work that you distribute or publish, that in whole or in part contains or is derived from the Program or any part thereof, to be licensed as a whole at no charge to all third parties under the terms of this License.»
Denne gjensidighetsvirkningen gjør det treffende å betegne copyleft-klausulene som gjensidighetsvilkår. Konkret innebærer dette kravet til gjensidighet at lisenstaker forpliktes til å:
Copyleft og andre lisenser for fri programvare
Lisenser for fri programvare gir lisenstaker fire friheter til å bruke, bearbeide og tilgjengeliggjøre et datamaskinprogram og dets kildekode. I sin enkleste form forplikter slike lisenser lisenstaker bare til å navngi programmets opphavsmenn, akseptere en ansvarsfraskrivelse som hefter ved dette, samt videreformidle denne til senere mottakere av programmet. Denne typen lisenser betegnes ofte som «akademiske lisenser», på grunn av sitt utspring i de amerikanske universitetsmiljøene, eller som «tillatende lisenser», på grunn av sin enkle vilkårstruktur. De mest kjente lisensene akademiske programvarelisensene er BSD-lisensen og X11-lisensen.
Slike akademiske lisenser pålegger imidlertid ikke lisenstaker noen plikt til å gi senere mottakere tilsvarende tillatelser. Dette innebærer at programmer som er gjort tilgjengelig under en akademisk lisens kan bearbeides og gjøres tilgjengelig med mer begrensede tillatelser og uten tilgang til kildekoden. Dette skiller de akademiske lisensene fra copyleft-lisensene, som rettslig sett oppstiller begrensninger i forhold til hvilke vilkår programmet kan gjøres tilgjengelig under og i hvilken form programmet kan gjøres tilgjengelig.
Innad i miljøet som utvikler og bruker fri programvare hersker det uenighet om bruken av copyleft. Enkelte deler av det miljøet sverger til bruk av akademiske lisenser; dels fordi de mener det sentrale er retten til å modifisere programmet uten restriksjoner, og dels fordi de mener åpne prosjekter får tilstrekkelige bidrag uten at det er nødvendig å regulere dette rettslig. For Free Software Foundation, som forkaster bruk av proprietær programvare på prinsipielt grunnlag, er dette imidlertid ikke tilstrekkelig. Skal man effektivt forhindre at modifikasjoner av programmet blir lisensiert på andre vilkår og uten tilgang til kildekoden, er det nødvendig å forby slik utnyttelse av programmet med rettslige midler – gjennom copyleft.